Gaius Sosius

Gaius Sosius (natus saeculo 1 a.C.n., mortuus post annum 17 a.C.n.) fuit senator Romanus. Consulatum anno 32 a.C.n. gessit. Triumviratus tempore Marci Antonii fautor, post Actiacam pugnam in gratiam cum Octaviano rediit.

Familia
Pater eiusdem nominis anno 49 a.C.n. praetor erat.

Cursus honorum
Gaius Sosius, qui sectator Marci Antonii fuit, anno 39 a.C.n. eius quaestor in Macedonia et post breve tempus consul designatus ad annum 32 a.C.n. erat. Anno 38 a.C.n. proconsul Syriae a Marco Antonio factus est. Ibi Hierosolyma expugnavit et Herodem regem a Romanis Iudaeis impositum in urbem reduxitFlavius Iosephus, Antiquitates Iudaicae, XIV,447 et 468-488; Bellum Iudaicum I 327 et 345-357 ; Cassius Dio, IL 22. Plutarchus, Ant. 34.. Itaque a militibus imperator salutatus est et 3 Septembris 34 Romae triumphavit. Ibi  templum Apollinis a posteris e suo nomine cognominatum et refici et statuis ex manubiis ornari iussit. Anno 32 primus e gente sua consulatum iniit. Una cum altero consule Gnaeo Domitio Ahenobarbo in senatu contra Octavianum triumvirum oravit. Paulo post autem cum collega et CCC aliis senatoribus e Roma fugit et Ephesum ad Marcum Antonium pervenitCassius Dio, L 2. Anno 31  Actiaca pugna cornu laevo navium Antonii imperavit et clade accepta captus est. Precibus Lucii Arruntii, qui cornu dextrum Octaviani duxerat, ei venia data estVelleius Paterculus II 86,2. Gaius Sosius quindecimvir sacris faciundis fuit et anno 17 a.C.n. Ludis Saecularibus interfuitDer Neue Pauly, Stuttgardiae 1999, T. 11, c. 745-746.

 Notae 

 Plura legere si cupis 
Marie-Claire Ferriès, Les partisans d'Antoine  : des orphelins de César aux complices de Cléopâtre. Burdigalae : Ausonius, 2007 : 130    ISBN 2-910023-83-4 
Fredericus Shipley, 'C. Sosius : His Coins, His Triumph, and His Temple of Apollo' in Papers on Classical Subjects in memory of John Max Wulfing, Washington University Studies – New Series, Languages and Literature, 1930(3) : 73-87 Hic legere potes


Categoria:Nati saeculo 1 a.C.n.
Categoria:Senatores
Categoria:Consules
Categoria:Proconsules Syriae
Categoria:Proconsules Ciliciae
Categoria:Participes Belli Civilis (44-30 a.C.n.)
Categoria:Gens Sosia
Categoria:Mortui saeculo 1 a.C.n. aut 1